గల్ఫ్ నుంచి ఆంధ్రజ్యోతి ప్రతినిధి, మార్చి 21: అరకొర జీతం.. మార్పిడి చేసిన ఉద్యోగ ఒప్పందాలు.. దీంతో ఇంకా బాధలు పడలేమనుకున్న వారు స్వదేశానికి తిరిగి వెళ్తామని మూకుమ్మడిగా అడిగారు. అంతే, అదే వారి పాలిట నేరమైంది. అందరినీ ఎడారిలో పెట్టి ఉమ్మడి శిక్ష విధించారు. దీంతో ‘పెనం మీద నుంచి పొయ్యిలో పడినట్లుగా మారింది వారి పరిస్థితి’.. సరైన తిండి లేక వారంతా అలమటిస్తున్నారు. సౌదీలో దక్షిణాది రాషా్ట్రల కార్మికుల దుస్థితి ఇది. వారిలో చాలా మంది తెలుగు వారున్నారు. తీవ్ర ఇబ్బంది పడుతున్న వారంతా ఇప్పుడు తుది తీర్పు కోసం ఎదురు చూస్తున్నారు. బాధితుల్లో అత్యధికులు సిద్దిపేట, జగిత్యాల, నిజామాబాద్, నిర్మల్ జిల్లాల కార్మికులు ఉన్నారు. ప్రభుత్వ పాఠశాలలో పారిశుద్ధ్య పనులు చేస్తున్న వారంతా వీలైనంత త్వరగా స్వదేశానికి రావాలని కాంక్షిస్తూ, తుది తీర్పు కోసం ఎదురు చూస్తున్నారు. రెండేళ్ల ఒప్పందం అని ముంబైలో సంతకాలు తీసుకొని, సౌదీకి వచ్చాక, దాన్ని మూడేళ్లుగా మార్చారని, జీతం విషయంలోనూ మోసం చేశారని, అయినా రెండేళ్లు మౌనంగా పని చేశామని కార్మికులు తెలిపారు.స్వదేశానికి వెళ్ళడానికి అనుమతి కోరితే కుదరదని చెప్పడంతో, కార్మిక న్యాయస్థానంలో ఫిర్యాదు చేశామని, దీంతో ఇబ్బందులు మరింత పెరిగాయని వేదన చెందారు. తమను స్వదేశానికి పంపాలని కార్మిక న్యాయస్థానం ఆదేశించగా, యాజమాన్యం ఆప్పీల్కు వెళ్లిందని, అంతే కాకుండా తమపై తప్పుడు ఫిర్యాదు చేసిందని పేర్కొన్నారు. దీంతో ఇప్పటి వరకు రెండుసార్లు వాదనలు జరిగాయని, తదుపరి విచారణను మే 1కి వాయిదా వేశారని చెప్పారు. దీంతో అధికారులు తమను సౌదీకి 300 కిలోమీటర్ల దూరంలో, కువైత్ ఎడారి సమీపంలోని ఒక చిన్న ఇంట్లో ఉంచారని, అక్కడ సరైన తిండి, తాగేందుకు నీళ్లు కూడా లేక నరకయాతన పడుతున్నామని తెలుగు కార్మికులు తెలిపారు. కొందరికి మతిస్థిమితం కూడా తప్పిందని పేర్కొన్నారు. ఈ నేపథ్యంలో జగిత్యాలకు చెందిన జి.చంద్రశేఖర్ అధ్వర్యంలో కార్మికులు విదేశీ వ్యవహారాల మంత్రి సుష్మాస్వరాజ్తో పాటు, తెలంగాణ మంత్రి కేటీఆర్కు ట్విట్టర్లో ఫిర్యాదు చేశారు.దీంతో భారతీయ రాయబార కార్యాలయం ఉన్న రియాద్ నుంచి దాదాపు 500 కిలోమీటర్ల దూరంలో ఉన్న వారికి కొంత ఆహార సామాగ్రి పంపగా, అది అయిపోయింది. మళ్లీ ఆహారం పంపేందుకు ఇసుక తుఫానులు అడ్డువచ్చాయి. పరిస్థితి చక్కబడగానే వారికి ఆహారం అందజేస్తామని భారతీయ ఎంబసీ వర్గాలు పేర్కొన్నాయి. న్యాయస్ధానం తుది తీర్పు వచ్చే వరకు కార్మికుల విషయంలో తామేమీ చేయలేమని ఆ వర్గాలు నిస్సహాయత వ్యక్తం చేశాయి.
galf nunchi aandhrajyoti pratinidhi, marchi 21: arakora jeetam.. marpidy chesina udyoga oppandaalu.. deentho inka baadhalu padalemanukunna vaaru swadesaaniki tirigi veltaamani mookummadigaa adigaaru. anthe, adhe vaari palita neramaindi. andarinee edaarilo petti ummadi shiksha vidhinchaaru. deentho ‘penam meeda nunchi poyyilo padinatlugaa maarindi vaari paristhiti’.. saraina tindi leka vaarantaa alamatistunnaru. soudiiloo dakshinaadi rashtrala kaarmikula dusthiti idhi. vaarilo chala mandi telugu vaarunnaaru. teevra ibbandi padutunna vaarantaa ippudu tudi teerpu kosam eduru chustunnaru. baadhitullo atyadhikulu siddipeta, jagityaala, nijamabad, nirmal jillala kaarmikulu unnaaru. prabhutva paatasaalalo paarisuddhya panulu chestunna vaarantaa veelainanta twaragaa swadesaaniki ravalani kaankshistuu, tudi teerpu kosam eduru chustunnaru. rendella oppandam ani mumbailo santakaalu teesukoni, soudeeki vachaka, daanni moodellugaa maarchaarani, jeetam vishayamloonuu mosam chesarani, aina rendellu mounamgaa pani chesamani kaarmikulu telipaaru.swadesaaniki velladaaniki anumati korithe kudaradani cheppadamtho, kaarmika nyaayasthaanamlo firyaadu chesamani, deentho ibbandulu marinta perigaayani vedana chendaaru. tamanu swadesaaniki pampaalani kaarmika nyaayasthaanam aadesinchagaa, yaajamaanyam aappeelku vellindani, anthe kakunda tamapai tappudu firyaadu chesindani perkonnaru. deentho ippati varaku rendusaarlu vaadanalu jarigayani, tadupari vichaarananu mee 1ki vaayidaa vaesaarani cheppaaru. deentho adhikaarulu tamanu soudeeki 300 kilometerla dooramlo, kuvait edaari sameepamloni oka chinna intlo unchaarani, akkada saraina tindi, taagenduku neellu kuudaa leka narakayaatana padutunnamani telugu kaarmikulu telipaaru. kondariki matisthimitam kuudaa tappindani perkonnaru. ee nepathyamlo jagityaalaku chendina ji.chandrasekhar adhvaryamlo kaarmikulu videshee vyavahaaraala mantri sushmaswarajtho paatu, telamgaana mantri ktrk twitterlo firyaadu chesaru.deentho bhaarateeya rayabara kaaryaalayam unna riad nunchi daadaapu 500 kilometerla dooramlo unna vaariki kontha aahaara saamagri pampagaa, adhi ayipoyindi. malli aahaaram pampenduku isuka tuphaanulu adduvachayi. paristhiti chakkabadagaane vaariki aahaaram andajestamani bhaarateeya embasi vargaalu perkonnayi. nyaayasdhaanam tudi teerpu vache varaku kaarmikula vishayamlo tamemi cheyalemani aa vargaalu nissahaayata vyaktam chesaayi.